Brandwag

Dorp

Brandwag

Koördinate: 34°4′0″S 22°4′0″O﻿ / ﻿34.06667°S 22.06667°O﻿ / -34.06667; 22.06667
Land|  Suid-Afrika
Provinsie| Wes-Kaap
Distriksmunisipaliteit| Tuinroete
Plaaslike Munisipaliteit| Mosselbaai
Oppervlak

• Totaal| 1,05 km2 (0,41 vk. myl)
Bevolking

• Totaal| 1 470
• Digtheid| 1 400/km2 (4 000/vk. myl)
Tydsone| UTC+2 (SAST)
Poskode|

Brandwag (ook soms Brandwacht) is 'n nedersetting in die gebied van die Mosselbaai Plaaslike Munisipaliteit. Dit is geleë aan die R328-pad wat Hartenbos via Ruiterbos en die Robinsonpas met Oudtshoorn verbind. Brandwag is net noord van Hartenbos en net wes van die Geelbeksvlei.

In 1817 is aan A.G. van Kervel, die eerste landdros van George, hier 'n leningsplaas van slegs 209 vierkante roede (21 hektaar) toegeken. Mettertyd het dit tot 'n klein dorpie ontwikkel. In sy fleur het die gehug beskik oor 'n skool, weeshuis, winkel en poskantoor. Tans is daar in die dorpskern slegs enkele woonhuise en die kerkgebou en saal van die NG gemeente Brandwacht.

In 1871 is daar begin met 'n wolwassery weens die onuitputlike bron van sagte water uit die Brandwagrivier. Wol uit Brandwag het hoë pryse in Londen behaal. Later jare is die was van wol na Groot-Brakrivier oorgeplaas.

Tydens die Tweede Vryheidsoorlog het daar op 9 September 1901 'n skermutseling tussen Boere- en Britse magte hier plaasgevind. 'n Burger met die van Rhode het gesneuwel en lê in die plaaslike kerkhof begrawe.

## Sien ook

[wysig | wysig bron]

* Lys van dorpe in Suid-Afrika

## Bibliografie

[wysig | wysig bron]

* Franklin, Margaret: The story of Great Brak River. Kaapstad: Struik, 1975. ISBN 0-620-01619-1
* Fransen, Hans: A guide to the old buildings of the Cape. Kaapstad: Jonathan Ball, 2004. ISBN 1-86842-191-0
* Steyn, G.F.: Eeufees-Gedenkboek. N.G. Gemeente Mosselbaai 1845-1945. Mosselbaai: Mossel Bay Advertiser, 1945.

* l
* b
* w

Tuinroete-distriksmunisipaliteit, Wes-Kaap

Setel: George

Bitou|

Harkerville • Keurboomstrand • Kranshoek • Kurland • Nature's Valley • Plettenbergbaai • Wittedrif

Garden Route District within South Africa

George|

Avontuur • De Vlugt • George • Haarlem • Herold • Heroldsbaai • Hoekwil • Pacaltsdorp • Twee Rivieren • Uniondale • Victoriabaai • Wildernis

Hessequa|

Albertinia • Gouritsmond • Groot-Jongensfontein • Heidelberg • Port Beaufort • Riversdal • Slangrivier • Stilbaai • Vermaaklikheid • Witsand

Kannaland|

Amaliënstein • Calitzdorp • Ladismith • Vanwyksdorp • Zoar

Knysna|

Brenton-on-Sea • Buffelsbaai • Karatara • Knysna • Rheenendal • Sedgefield

Mosselbaai|

Boggomsbaai • Brandwag • Danabaai • Friemersheim • Glentana • Groot-Brakrivier • Hartenbos • Herbertsdale • Klein-Brakrivier • Mosselbaai • Reebok • Tergniet • Vleesbaai

Oudtshoorn|

De Hoop • De Rust • Dysselsdorp • Matjiesrivier • Oudtshoorn • Volmoed
*[l]: Lees hierdie sjabloon
*[b]: Bespreek hierdie sjabloon
*[w]: Wysig hierdie sjabloon